Temeljem čl. 263. Zakona o gospodarskim društvima F BiH (“Službene novine F BiH”, broj 81/15), čl. 20.a.stavak (2) Zakona o radu („Službene novine F BiH“, broj: 26/16, 89/18), članka 5. Uredbe o postupku prijema u radni odnos u javnom sektoru u HNŽ/K („Narodne novine HNŽ“ broj: 4/19, 5/19, 5/20), članka 43. i 44. Statuta HTD Zenit-Bro, d.o.o. Neum i Odluke Nadzornog odbora Društva broj 25 /21 od 04.03.2021. . godine. Nadzorni odbor HTD ZENIT-BRO d.o.o. Neum objavljuje:

**JAVNI  /NATJEČAJ**

**ZA IZBOR I IMENOVANJE DIREKTORA HTD „ZENIT –BRO“ d.o.o. NEUM .**

I

Raspisuje se javni konkurs/natječaj za izbor i imenovanje direktora HTD „Zenit –Bro“ d.o.o. Neum .

Kratak opis poslova direktora HTD„Zenit –Bro“ d.o.o. Neum :

* organizira proces rada i rukovodi poslovanjem Društva;
* predstavlja i zastupa Društvo;
* izvršava odluke i stara se o provođenju odluka tijela Društva;
* odgovara za zakonitost rada Društva;
* saziva skupštinu društva u slučajevima utvrđenim zakonom i Statutom;
* predlaže opće akte Društva koje donosi Nadzorni odbor
* donosi opće akte i odluke iz područja poslovanja Društva sukladno propisima i statutu Društva,
* imenuje i razrješava radnike s posebnim ovlastima i odgovornostima
* odlučuje o raspoređivanju zaposlenika na određene poslove i zadatke
* odlučuje o zaključivanju i prekidu ugovora o radu
* podnosi izvješće o poslovanju Društva po periodičnom i godišnjem obračunu, kao i plan poslovanja Nadzornom odboru Društva
* vrši druge poslove utvrđene zakonskim i drugim aktima-;

II

UVJETI ZA ZASNIVANJE RADNOG ODNOSA

Svi kandidati trebaju ispunjavati opće uvjete za zasnivanje radnog odnosa.

* da je državljanin Bosne i Hercegovine
* da je punoljetan
* da ima opću zdravstvenu sposobnost za obavljanje poslova radnog mjesta za koje se prijavljuje
* da se na njega ne odnosi član IX.I Ustava Bosne i Hercegovine
* da nije na funkciji u političkoj stranci u smislu člana 5. Zakona o ministarskim, vladinim i drugim imenovanjima Federacije Bosne i Hercegovine
* da nije osuđivan za krivično djelo i za prekršaj nespojiv sa dužnošću direktora društva, pet godina od dana pravomoćnosti presude, isključujući vrijeme zatvorske kazne
* da nije osoba kojoj je pravomoćnom presudom suda zabranjeno obavljanje aktivnosti iz nadležnosti direktora društva
* da nije u sukobu interesa prema odredbama Zakona o sukobu interesa u institucijama vlasti Bosne i Hercegovine (“Službeni Glasnik BiH”, broj 16/02, 12/04, 63/08 i 18/12) i Zakona o sukobu interesa u organima vlasti u Federaciji BiH (“Službene novine Federacije BiH”, broj 70/08)
* Da ne podliježe ograničenjima utvrđenim odredbama člana 252. Zakona o privrednim društvima (“Službene novine Federacije BiH, broj 81/15)

Pored općih uvjeta navedenih u Javnom natječaju kandidati moraju ispunjavati i sljedeće posebne uvjete i to**:**

* da posjeduje završenu školu VI ili VII stupnja odgovarajuće struke i pet godina radnog iskustva
* Da se dosadašnjim radom istakao sa svojim organizatorskim sposobnostima i poslovnim rezultatima.

III

Imenovanje direktora se vrši na razdoblje od 4 (četiri) godine.

Prava, obveze i odgovornost koja ima u radnom odnosu direktor ostvaruje od dana stupanja na dužnost .

IV

**PRIJAVLJIVANJE, POTREBNA DOKUMENTACIJA I OSTALE NAPOMENE KANDIDATIMA**

Kandidati se prijavljuju na Javni natječaj dostavljanjem uredno popunjenoga prijavnog obrasca, koji se može preuzeti na web stranici HTD „ZENIT -BRO“ d.o.o. Neum [www.hotel-zenit.com](http://www.hotel-zenit.com) ili na web stranici Ministarstva zdravstva, rada i socijalne skrbi HNŽ/K <https://www.mzrss-hnz-k.ba/>.

Uz prijavu je potrebno dostaviti sljedeću dokumentaciju:

- Diploma o završenom višoj školi ili fakultetu odgovarajućeg smjera (Nostrificirana diploma, ukoliko fakultet nije završen u BiH ili je diploma stečena u nekoj od država nastalih raspadom SFRJ nakon 6. 4. 1992. godine). – original ili ovjerena od nadležnog organa preslika/fotokopija ne starija od 3 mjeseca.

**Napomena:** Ovjerena preslika/fotokopija diplome o završenom visokom obrazovanju na mjestu ovjere mjerodavnog tijela mora sadržavati napomenu da izvornik, dakle diploma, sadrži suhi žig koji se na preslici ne vidi. Ovjerene preslike/fotokopije diploma moraju sadržavati i potpise ovlaštenih osoba. Sve ovjerene preslike/fotokopije diploma koje ne budu dostavljene na navedeni način smatrat će se neurednim.

- Izvod iz matične knjige rođenih (original ili ovjerena od nadležnog organa preslika/fotokopija ne starija od 3 mjeseca).

- Uvjerenje o državljanstvu – Izvornik/original uvjerenja dokumenta, dakle, uvjerenje koje se dostavlja ne smije biti starije od 3 mjeseca. Dokument se može dostaviti u originalu ili ovjerenoj preslici/fotokopiji od nadležnog organa.

- Uvjerenje/potvrdu poslodavca o radnom iskustvu (Ukoliko kandidat nije u mogućnosti dostaviti uvjerenje poslodavca o radnom iskustvu u struci, treba da dostavi uvjerenje o radnom stažu od nadležne Porezne uprave ili uvjerenje o radnom stažu izdato od Federalnog zavoda za MIO-PIO, u kojoj je naznačena šifra zanimanja.). – original ili ovjerena od nadležnog organa preslika/fotokopija ne starija od 3 mjeseca.

- Izjava kandidata da nije obuhvaćen odredbom članka IX 1. Ustava BiH – original ili ovjerena od nadležnog organa preslika/fotokopija ne starija od 3 mjeseca.

- Izjava kandidata da ne vrši funkciju u političkoj stranci– original ili ovjerena od nadležnog organa preslika/fotokopija ne starija od 3 mjeseca.

* Izjavu kandidata da nije osuđivan za krivično djelo i za prekršaj nespojiv sa dužnošću direktora, 5 (pet) godina od dana pravosnažnosti presude, isključujući vrijeme zatvorske kazne– original ili ovjerena od nadležnog organa preslika/fotokopija ne starija od 3 mjeseca.
* Izjavu kandidata da mu nije presudom suda zabranjeno obavljanje dužnosti iz nadležnosti Uprave/direktora društva– original ili ovjerena od nadležnog organa preslika/fotokopija ne starija od 3 mjeseca
* Izjavu kandidata da nije u sukobu interesa prema odredbama Zakona o sukobu interesa u institucijama vlasti u Federaciji Bosne i Hercegovine (“Službeni glasnik BiH”, broj 16/02, 12/04, 63/08 i 18/12) i Zakona o sukobu interesa u organima vlasti u Federaciji Bosne i Hercegovine (“Službene novine Federacije BiH” broj 70/08) – original ili ovjerena od nadležnog organa preslika/fotokopija ne starija od 3 mjeseca
* Izjavu kandidata da ne podliježe ograničenjima utvrđenim odredbama člana 252. Zakona o privrednim društvima (“Službene novine Federacije BiH”, broj 81/15). – original ili ovjerena od nadležnog organa preslika/fotokopija ne starija od 3 mjeseca

Kandidati mogu dostaviti i dokumentaciju kojom dokazuju prava na prioritet pri upošljavanju pod jednakim uvjetima sukladno čl. 1. Zakona o dopunskim pravima branitelja i članova njihovih obitelji u Hercegovačko – neretvanskoj županiji – kantonu, ili drugim važećim zakonima po kojima imaju prioritet u zapošljavanju, a ispunjavaju opće i posebne uvjete radnog mjesta.
Kandidat koji polaže pravo na prioritetno zapošljavanje, dužan je dostaviti odgovarajuće dokaze o svom statusu sukladno s propisom na koji se poziva (dokaz, uvjerenje, potvrda, uvjerenje nadležne općinske službe za priznanje statusa) – original ili ovjerena od nadležnog organa preslika/fotokopija ne starija od 3 mjeseca.

**Napomena:** Izabrani kandidat će biti u obvezi prije potpisivanja ugovora o radu dostaviti liječničko uvjerenje kao dokaz da njegovo zdravstveno stanje i psihofizičke sposobnosti odgovaraju uvjetima radnog mjesta na koje se prijavio.

Javni natječaj biti će objavljen na web stranici HTD „Zenit – BRO“ d.o.o. Neum www;hotel-zenit.com , i na web stranici Službe za zapošljavanje HNŽ/K www.szzhnz/k.ba, a obavijest o raspisnom natječaju bit će objavljena u dnevnim novinama u BiH „Večernjem listu BiH“, i „Dnevnom avazu“.

Rok za podnošenje prijave je 15 dana, a počinje teći sljedećeg dana od dana objave, odnosno od dana njegove posljednje objave.

Urednom prijavom se smatra prijava koja je potpisana od strane podnositelja i koja sadrži sve podatke navedene na prijavnom obrascu.

Potpunom prijavom smatra se prijava uz koju su priloženi svi dokazi o ispunjavanju općih i posebnih uvjeta naznačeni na Javnom natječaju za prijem u radni odnos.

Blagovremenom prijavom smatra se prijava koja je podnesena u roku koji je određen u javnom natječaju.

Neblagovremene, nepotpune i neuredne prijave kandidata koji ne ispunjavaju uvjete neće se uzimati u razmatranje.

Povjerenstvo će u pisanoj formi - zaključkom obavijestiti kandidate koji su dostavili neblagovremenu, neurednu i nepotpunu dokumentaciju.

S kandidatima čije prijave budu uredne, potpune i blagovremene obavit će se pismeni i usmeni ispit.

O vremenu i mjestu održavanja svih faza izbornog procesa kandidati će biti obaviješteni pismenim putem na adresu kandidata kao i putem e-mail adrese, ukoliko je navedena u obrascu prijave, i to najmanje 5 dana prije održavanja ispita, odnosno provedbe intervjua.

Prijave s dokumentacijom je potrebno dostaviti najkasnije u roku od 15 dana od dana posljednje objave javnog natječaja, u zatvorenoj koverti, neposredno na protokol HTD „Zenit –BRO“ d.o.o. Neum ili preporučeno putem pošte na adresu:

**HTD „Zenit –Bro“ d.o.o. Neum**

 **Ruđera Boškovića 3**

 **88 360 Neum**

**s naznakom:**

**„Prijava na Javni natječaj za izbor i imenovanje direktora HTD „Zenit- bro“ d.o.o. Neum**
**„NE OTVARATI“.**